

**V Starptautiskā Jauno koncertmeistaru konkursa**

***Daugavpils Koncertmeistars 2023***

**NOLIKUMS**

Daugavpils kultūras atbalsta biedrība un Staņislava Broka Daugavpils Mūzikas vidusskola sadarbībā ar Daugavpils pilsētas domi, ar Valsts kultūrkapitāla fonda atbalstu rīko konkursu mūzikas skolu un mūzikas vidusskolu jaunajiem pianistiem – koncertmeistariem.

**Konkursa mērķis**

Atjaunot mūziķa – koncertmeistara prestižu; attīstīt un popularizēt koncertmeistara profesiju.

**Konkursa uzdevumi**

* Izzināt šīsdienas situāciju pavadījuma un koncertmeistara klases jomā;
* Dot impulsu koncertmeistara profesijas apguvei;
* Attīstīt jauno koncertmeistaru muzicēšanas prasmi;
* Akcentēt ansambļa muzicēšanas nozīmību, iespējas un pozitīvo ietekmi uz māksliniecisko izaugsmi;
* Veicināt jaunu radošu ansambļu un jaunu kontaktu izveidi;
* Kāpināt pavadījuma un koncertmeistara klases audzēkņu un pedagogu profesionālo līmeni.

**Konkursa norises vieta un laiks**

Konkurss notiks 2023.gada 1.decembrī Staņislava Broka Daugavpils Mūzikas vidusskolā.

Adrese – Kandavas iela 2A, Daugavpils, LV-5401, Latvija; telefons – 654 07900,

e-pasta adrese – [sbdmv@sbdmv.lv](mailto:sbdmv@sbdmv.lv)

**Konkursa noteikumi**

Konkursā tiek aicināti piedalīties audzēkņi trijās vecuma grupās:

* A grupa – mūzikas skolu 7. – 9.klases audzēkņi
* B grupa – mūzikas vidusskolu I – II kursu audzēkņi
* C grupa – mūzikas vidusskolu III – IV kursu audzēkņi

Solisti – ilustratori var būt gan vokālisti, gan instrumentālisti, gan audzēkņi, gan pedagogi.

Konkurss notiks vienā kārtā.

**Konkursa programma**

Visu grupu dalībnieki atskaņo:

* Lielas formas skaņdarbs – ārija vai koncerts (koncertam var būt viena vai vairākas daļas);
* Konkursa dalībnieka valsts komponista skaņdarbs;
* Brīvas izvēles skaņdarbs.

Skaņdarbu izvēlē ir vēlama stila un rakstura dažādība.

Konkursa programma var tikt atskaņota pēc notīm.

**Programmas atskaņošanas kopējā (uzturēšanās uz skatuves) hronometrāža:**

* A grupa: 5 – 10 minūtes
* B grupa: 7 – 12 minūtes
* C grupa: 9 – 15 minūtes

**Vērtēšana**

Konkursu vērtē starptautiska žūrija. Dalībnieku uzstāšanās tiek vērtēta 25 ballu skalā. Žūrijas komisijas locekļi nevērtē savus audzēkņus. Žūrijas lēmums ir galīgs un nav apstrīdams.

**Apbalvošana**

Konkursa uzvarētājiem tiek piešķirti I, II un III pakāpes diplomi un balvas. Var tikt piešķirtas arī sekojošas balvas:

* par labāko lielās formas atskaņojumu;
* par labāko konkursa dalībnieka valsts komponista skaņdarba atskaņojumu;
* par labāko brīvas izvēles skaņdarba atskaņojumu;
* labākajam solistam – ilustratoram.

Konkursā var tikt piešķirtas arī citu juridisko vai fizisko personu, kā arī sabiedrisko organizāciju balvas un prēmijas.

Žūrijai ir tiesības nepiešķirt vienu vai vairākus diplomus ar balvām. Gadījumā, ja kādā no grupām kāds no diplomiem ar balvu netiek piešķirts, žūrijai ir tiesības šo balvu iedalīt vai sadalīt citiem konkursa laureātiem (gan dotajā grupā, gan pārceļot uz citu grupu).

Konkursa norise ir atklāta. Rīcības komitejai ir tiesības translēt konkursa norisi radio, TV vai ierakstīt to audio un video kasetēs, kā arī izplatīt šos ierakstus nekomerciālos nolūkos bez honorāru izmaksas.

**Pieteikšanās kārtība**

Konkursa dalībniekiem ir jāiesūta sekojoši dokumenti:

* pieteikums (forma pielikumā)
* radošā biogrāfija
* fotogrāfija (augstas izšķirtspējas JPG formātā)
* apliecinoša dokumenta par dalības naudas iemaksu bankā kopija

Pieteikumi ir jāiesūta elektroniski uz e-pasta adresi [sbdmv@sbdmv.lv](mailto:sbdmv@sbdmv.lv) līdz 2023. gada 1.novembrim.

Nepilnīgi aizpildīti pieteikumi un pieteikumi bez pielikumiem var tikt neizskatīti.

Dalības maksa konkursā ir 15 EURO; tā ir jāpārskaita līdz 2023. gada 1.novembrim. uz sekojošu kontu:

Staņislava Broka Daugavpils Mūzikas vidusskola,

Kandavas iela 2A, Daugavpils, LV-5401, Latvija

Reģ.Nr.90000066001

Norēķinu konts LV04TREL2220521005000

VALSTS KASE, bankas kods TRELLV22

*Konkursam Daugavpils Koncertmeistars 2023*

Ceļa un uzturēšanās izdevumus sedz konkursa dalībnieki.

**\_\_\_\_\_\_\_\_\_\_\_\_\_**

**mācību iestādes nosaukums**

**pieteikums konkursam *Daugavpils Koncertmeistars 2023***

|  |  |  |  |  |  |  |
| --- | --- | --- | --- | --- | --- | --- |
| *Dalībnieka vārds, uzvārds* | *Grupa* | *Mācību iestādes nosaukums, adrese, telefona numurs, e-pasta adrese* | *Pedagoga vārds, uzvārds,* | *Solista – ilustratora vārds, uzvārds* | *Programma* | *Kopējā uzstāšanās hronometrāža* |
|  |  |  |  |  |  |  |

Datums \_\_\_\_\_\_\_\_\_\_\_\_\_ Direktors \_\_\_\_\_\_\_\_\_\_\_\_\_\_\_\_\_\_